KÄÄNNEKOHTA Elämä Jumalan valtakunnassa
Tervetuloa seuraamme, Etelä-Afrikkaan.
Elätkö valtakunnassa?
Myöhemmin selviää, mistä valtakunnasta on kyse.
Tulossa: hip hop -artistin nuoruus ei ollut ruusuilla tanssia.
Mies katsoo kuolemaa silmiin pommin räjähtäessä.
Kuunnellaan aluksi Myles Munroeta.
Hän julistaa Jumalan valtakunnasta ympäri maailmaa.
Holly Flood kysyi häneltä valta- kunnan tarkoitusta elämällemme.
Mikä on ihmisen olemassaolon tarkoitus?
Vastaus on jo annettu meille.
Jumala kertoi meille syyn ja antoi meille tehtävän.
Olemuksemme tulee siitä, kun Jumala loi meidät omaksi kuvakseen.
Hän asetti meidät hallitsemaan maata.
Ei ole olemassa mysteeriä.
Jumala loi meidät hallitsemaan maata Hänen puolestaan.
Meidät lähetettiin maahan, -
jotta valtaisimme sen taivaan valtakunnalla.
Monet eivät pidä sanasta "valtaaminen".
Valtakuntakaan ei miellytä heitä.
Jeesus saarnasi vain valtakunnasta.
Raamattu ei ole demokratiaa, Kristus ei ole presidentti, -
eikä valtakunta ole uskonto.
Mikä on hyvä esimerkki valtakunnassa elämisestä -
verrattuna nykyelämäämme?
Sitä voi verrata käsitteeseen "herra", joka tarkoittaa omistajaa.
Tuota sanaa käytetään yhä.
Me esimerkiksi lainaamme asuntoa vuokraisännältä.
Valtakunnan käsite on täysi vastakohta demokratialle.
Se on ongelma.
Jos meidät on opetettu ajattelemaan demokraattisesti, -
meidän on vaikeaa lukea Raamattua.
Raamatussa on kyse Kuninkaasta ja kuninkaallisesta perheestä.
Kuinka Raamattu liittyy valtakuntaan?
Raamattu ei ole uskonnollinen kirja, vaan laillinen asiakirja.
Jokaisella valtakunnalla ja maalla on perustuslaki.
Se sisältää ihmisten perustuslailliset tavoitteet, -
sekä lait, jotka suojaavat niitä.
Valtakunnassa on kyse kuninkaan pyrkimyksistä kansalaisten hyväksi.
Sen lait ovat laaditut kansalaisten oikeuksien turvaamiseksi.
Raamattu takaa hallituksen lupaukset kansalaisille.
Raamatun käsittely uskonnollisena kirjana -
ei tuo tarkoitettua vaikutusta.
Raamattu ei koostu hartaus- hetkistä, vaan Jumalan laista.
Laki käsittelee oikeuksia.
Olemme Raamatun mukaan taivaan valtakunnan kansalaisia.
Kansalaisella ei ole jäsenyyttä, vaan kansalaisuus.
Kuinka pelastus ja risti liittyvät käsitteeseen valtakunnasta?
Hyvin tärkeä kysymys.
Jeesus ei koskaan saarnannut julkisesti uudelleensyntymisestä.
Hän puhui siitä vain kerran.
Hän mainitsi siitä vain Nikodeemukselle.
Se oli ainut kerta.
Hän otti asian esille, -
koska Nikodeemus kysyi Häneltä siirtolaisuudesta.
Hän oli iäkäs uskonnollinen johtaja, -
joka kuuli 30-vuotiaan Jeesuksen saarnaavan valtakunnasta.
Hän meni kysymään Jeesukselta, kuinka valtakuntaan pääsee sisälle.
Hän halusi tietää, mitä hänen täytyisi tehdä.
Se on sama asia kuin joku kysyisi, -
kuinka tulla USA:n kansalaiseksi.
Jeesus sanoi, -
että opettajana hänen täytyisi tietää, kuinka se tapahtuu.
Maahan täytyy syntyä.
Syntyessämme johonkin maahan olemme sen kansalaisia.
Jeesus sanoi, että päästäkseen taivaan valtakuntaan -
sinne täytyy syntyä.
Me voimme syntyä uudelleen Hengestä.
Jeesus sanoi, jos uskomme Häneen, saamme valtakunnan Hengen, -
ja voimme olla sen kansalaisia.
Raamatun sanomassa ei ole kyse uudelleen syntymisestä, -
vaan valtakunnasta.
Jeesus ei koskaan puhunut kuolemastaan julkisesti.
Hän puhui siitä vain opetuslapsilleen.
Risti ei ollut pääosassa, vaan valtakunta.
Risti on keino hankkia kansalaisuutemme valtakuntaan.
Opiskellessamme Raamattua huomaamme, -
että Jeesus julisti taivaan valtakunnan saapuneen.
Olemme korostaneet keinoa, ja jättäneet päämäärän huomiotta.
Jumalan työn tarkoitus on tuoda Hänen valtakuntansa maan päälle.
Risti ja veri ovat keinoja saavuttaa tämä tarkoitus.
Niiden tarkoitus on tehdä meistä jälleen kansalaisia.
Ne eivät ole itse ilosanoma, vaan tie ilosanoman luo.
Haastan meitä ajattelemaan.
Tämän ohjelman nimi on Käännekohta.
Meidän täytyy tehdä päätöksiä jossain vaiheessa.
Tämän ohjelman on tarkoitus innoittaa meitä, antaa ilmestys, -
sekä auttaa meitä tekemään elämää parantavia päätöksiä.
Minä haastan jokaista katsojaamme.
Meidät on luotu johtajiksi maan päälle edustamaan Jumalaa.
Meidän on tarkoitus saada aikaan muutosta.
Me olemme täällä maksamassa velkaa yhteiskunnalle, -
ja tuomassa ihmisiä Jumalan maahan hyvän sanoman kautta.
Jumala haluaa meidän toimivan suurlähettiläinään.
Hän haluaa meidän vaikuttavan liiketoiminnassa, politiikassa, -
koulutuksessa, urheilussa, mediassa tai millä alueella tahansa.
Me voimme kokea taivaan jo täällä ollessamme, -
jos alistumme Jumalan lakiin ja kulttuuriin.
Voimme kokea Hänen taloutensa, politiikkansa ja viisautensa, -
ja koemme täyttymyksen.
Olipa mielenkiintoinen näkökulma elämästä maan päällä.
Jeesus vertasi Jumalan valtakuntaa sydämeen istutettuun siemeneen.
Meissä on valtakunnan siemen, joka kasvaa vain oikein hoidettuna.
Eläminen Jumalan valtakunnassa on parasta.
Katkon jälkeen näemme tunnetun hip hop -artistin.
"Tuulispään käytyä ei jumalatonta enää ole, -
mutta vanhurskaan perustus pysyy iäti." Sananl. 10:25
Tervetuloa takaisin Johannesburgiin, Etelä-Afrikkaan.
Useimmat eivät tunne seuraavan tarinan miehen kivistä alkua.
Hän löysi helpotuksen toivottomuuden keskellä.
Elämä oli jatkuvaa jännitystä ollessani 6-vuotias.
Olin peloissani jopa koulumatkalla.
Marcus ei koskaan tuntenut oloaan turvalliseksi.
Perhekään ei voinut suojella häntä.
Hänen isänsä oli narkomaani ja äitinsä jakomielinen.
Koin olevani aikuinen. Minun piti valvoa äitiäni.
Hän ei aina edes tunnistanut minua.
Hän saattoi nimitellä minua ja kohdella minua kuin vihollistaan.
Isäni oli poissa pitkiä aikoja huumeita käyttäen.
Kaikki oli epävarmaa.
Marcus vietti paljon aikaa isoäitinsä luona.
Hän oli iloinen ja lempeä kristitty.
Hän kertoi Jumalan teoista elämässään.
Hän kertoi, että Jumala rakastaa minua ja haluaa suhteen kanssani.
Tunsin olevani lapsi jälleen.
Marcus alkoi kuitenkin kapinoida ja tapella koulussa.
Koin, että minun täytyi suojella itseäni.
Sain hallinnan tunteen, kun pelkkä läsnäoloni pelotti jotakuta.
Minun piti olla mies, kuten kotonakin.
Kun poliisit piti kutsua paikalle, sain potkut koulusta.
Marcus oli tuolloin 16-vuotias.
Hänen isoäitinsä kuoli saman vuoden lopulla.
Kun hän menehtyi, tunsin menettäneeni osan sieluani.
Hän oli kaikkeni.
Yritin olla vahva, mutten kyennyt.
Olin taipuvainen viettämään aikaa klubeilla -
ja tekemään mitä vain turtuakseni todellisuudelle.
Hänen tyttöystävänsä oli pyytänyt häntä mukaansa seurakuntaan.
Hän myöntyi lopulta.
Toivottomuus ajoi minut sinne.
Yritin kaikin eri keinoin saavuttaa helpotuksen.
Saarna liikutti häntä.
Olin häkeltynyt kuullessani, että Jeesus rakastaa minua.
Jeesuksen rakkaus teki minuun valtavan vaikutuksen.
Ajattelin Hänen todella rakastavan pahojakin ihmisiä.
Se oli kuin isoäitini suusta.
Marcus rukoili tullakseen uskoon.
Sanoin Herralle olevani väsynyt.
Pyysin Jumalalta anteeksi.
Koin saaneeni uuden alun.
Suhteeni Jumalaan oli kunnossa.
Marcus on naimisissa, ja hän hakee sielunhoitajan tutkintoa.
Hänet tunnetaan myös muusikkona.
Hän haluaa tavoittaa ihmisiä musiikillaan.
Minulla on halu kulkea ihmisten rinnalla -
ja auttaa heitä käsittelemään heidän elämänsä tapahtumia.
Yhdistän elämänkokemukseni ja koulutukseni riimeiksi.
Jumala on tehnyt työtään minussa liittyen perheeseeni, -
vanhempiini ja menneisyyteeni.
Hän rakastaa minua niin suuresti, -
vaikka Hän tuntee minut läpikotaisin.
Hän kuoli rakkaudessaan koko maailman puolesta, -
mutta myös erityisesti minun puolestani.
Hänen kutsunsa taivaaseen saa ihokarvani nousemaan pystyyn.
Marcus löysi elämän Jumalan valtakunnassa.
Hänen piti löytää se henkilökohtaisesti.
Nyt hän kohtaa taivaan maan päällä ja odottaa elämää paratiisissa.
Kuulemme myöhemmin hänen rytmikästä musiikkiaan.
Kohta näemme miehen, joka oli YK:n päämajassa Nigeriassa, -
kun itsemurhapommittajat rynnivät sisään.
"Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Älkää peljätkö; -
te olette suurempiarvoiset kuin monta varpusta." Luuk. 12:6-7
Tervetuloa takaisin.
Seuraavan tarinan miehellä ei ollut aavistustakaan, -
että tuleva työpäivä kääntäisi hänen elämänsä päälaelleen.
Ensimmäinen räjähdys portilla oli lievä.
Hetkeä myöhemmin tapahtui suurempi rakennusta vavisuttava räjähdys.
Katto rysähti niskaamme.
Kymmenet ihmiset menehtyivät tuona aamuna YK:n päämajassa, Nigeriassa.
Soji johti tapaamista hätä- tilanteisiin valmistautumiseksi, -
kun hyökkäys tapahtui.
Hyökkäys tuli hänelle täytenä yllätyksenä.
Emme osanneet odottaa pommi-iskua, -
sillä olimme turvaamassa rauhaa.
Tehtävämme oli auttaa kansakuntaa vastaavien tilanteiden varalta.
Emme olleet valmistautuneet vastaavaan hyökkäykseen.
Minun tehtäväni oli valmistaa ihmisiä hätätilanteiden varalle, -
joihin tämä tilanne lukeutui.
Se oli hyvin järkyttävä kokemus.
Muistikuvat tapahtuneesta pyörivät mielessäni.
Näin liekkejä ja itseni harhailemassa huoneesta toiseen.
Toivoin, että kadonneet ihmiset löytyisi jostain huoneesta.
Adeniyi tietää Jumalan johdatuksen pitäneen hänet elossa.
Minua mietityttää eniten se, miksi olin myöhässä tuona aamuna?
Miksi en päättänyt tapaamista kymmeneltä, -
kuten minun oli tarkoitus?
Jos olisin lopettanut tapaamisen ajallaan, olisin ollut vaarassa.
Olisin kulkenut aulan läpi toimistotiloihin tai vastaanotolle.
Silloin koko tiimi olisi ollut vaarassa.
Tajusin Jumalan varjelleen minua.
Olin toipumassa neljä kuukautta aiemmin tapahtuneesta murtumasta.
Käytin yhä kainalosauvoja, -
joten en olisi kyennyt juoksemaan vaaraa pakoon.
Adeniyi rohkaisee olemaan pelkäämättä ja turvaamaan Herraan.
Emme voi korvata Herran antamaa turvaa varotoimenpiteillä.
Emme voi suojella itse itseämme.
Meidän turvamme täytyy olla Herrassa.
Kaikki muu johtaa sekasortoon.
Jos Herra ei valvo kaupunkia, niin vartijat valvovat turhaan.
Vaikka Jeesuksen tulo viipyykin ja terroristit iskevät, -
tulemme kohtaamaan tuomion jonain päivänä.
Jos näemme maailman haasteet pieninä, -
ja alamme tehdä asioita Jumalan mielen mukaan, -
teemme hyvin itseämme kohtaan.
Meidän tulee uudistaa suhteemme Jumalaan -
ja nähdä asiat, kuten ne ovat.
Meidän täytyy hyväksyä totuus uskossamme Jeesukseen.
Mikään muu asia ei vie meitä eteenpäin.
Maailma on täynnä terrorismia, sotia ja luonnonkatastrofeja.
Saamme turvan vain Jeesuksessa.
"Jos Herra ei huonetta rakenna, -
niin sen rakentajat turhaan vaivaa näkevät.
Jos Herra ei kaupunkia varjele, turhaan vartija valvoo." Ps. 127:1
Me tarvitsemme Jumalan valvovan meitä.
Meidän ei tarvitse olla huolissamme lapsistamme, -
aviopuolisostamme tai vanhemmistamme.
Ainoastaan Jumala voi pitää heidät turvassa.
Jeesus maksoi hinnan pitääkseen meidät kaikki turvassa.
Meidän täytyy hyväksyä Hänen antama ikuisen elämän lahja.
Se tapahtuu kutsumalla Jeesus sydämeemme.
Tehdään se nyt rukouksen kautta.
Jumala, kiitos tilaisuudesta kuulla sinusta -
ja suomastasi turvasta.
Haluan tietää enemmän valtakuntasi kansalaisuudesta, -
ja sen tuomista eduista.
Huolehdin liikaa, eivätkä asiat ole hallinnassani.
Auta minua saamaan elämäni hallintaan.
Pyydän näitä asioita Jeesuksen nimessä, aamen.
Jos rukoilit kanssani, haluamme kuulla sinusta.
Katkon jälkeen kuulemme musiikkia Flamelta.
"Niin ei siis istuttaja ole mitään, eikä kastelijakaan, -
vaan Jumala, joka kasvun antaa." 1 Kor. 3:7
Ohjelma-aikamme on lopuillaan.
Kysyin aiemmin, elätkö valtakunnassa?
Toivon, että sinulla on nyt taivaan valtakunnan kansalaisuus.
Jos näin ei ole, tee siitä totta.
Näkemiin ja Jumalan siunausta.
FLAME feat FOREVER "Liiku"
Suomennos: Antti Malvisto